
TSKP projekto XXVI suvažiavimui eilutės 

„Plėtoti ir gerinti vakarinį 
ir neakivaizdinį mokymą“ 


MOKOSI 


Sniečkaus vidurinėje mo¬ 
kykloje mokosi ne tik moks¬ 
leiviai. Vakarais už suolų su¬ 
sėda jauni darbininkai, pavar¬ 
gę, tačiau žvalūs, trokštantys 
žinių. Sklaido vadovėlius, 
sprendžia lygtis, rašo raši¬ 
nius, atidžiai klauso ką pasa¬ 
koja mokytoja. 

Tik gaila, kad nedaugelis 
žino apie šią mokyklą. 

Vidurinė mokykla. Kas ji? 
Visų pirma tiems, kurie mo¬ 
kosi neakivaizdžiai, vidurinė¬ 
je mokykloje, nėra pamokų. 
Kiekvieną trečiadieni orga¬ 
nizuojamos grupinės konsul¬ 
tacijos, kurių metu mokytojai 
aiškina kiekvieno dalyko pa¬ 
grindinius klausimus. 

Per metus būna keturios 
sesijos, kurių trukmė —■ 36 


dienos. Vienuoliktoje klasėje 
laikomi brandos atestato eg¬ 
zaminai. 'Yra klasės, kur ne¬ 
akivaizdininkams visi dalykai 
dėstomi lietuvių kalba. 

Praėjusiais ir užpraėjusiais 
metais vidurinio mokslo bai¬ 
gimo atestatai buvo įteikti 56 
žmonėms. Mokytojai didžiuo¬ 
jasi tokiais savo auklėtiniais 
kaip Volodia Dmitrijevas, Ni¬ 
kolajus Rešetnikovas, Kęstu¬ 
tis Zambacevičlu^. 

Neakivaizdinės mokyklos 
privalumai akivaizdūs. Bet 
yra ir problemų. Visų pirma 
neakivaizdininkams neskiria 
reikiamo dėmesio administra¬ 
cija ir visuomeninės organiza¬ 
cijos. Mechanizacijos ir auto¬ 
mobilių transporto valdybos 
— gausios organizacijos, ta¬ 


čiau daugelis jaunų darbinin¬ 
kų neturi vidurinio išsilavini¬ 
mo. Q šių organizacijų admi¬ 
nistracija l tai žiūri pro pirš¬ 
tus. Reikiamas dėmesys ne¬ 
akivaizdiniam mokymui neski¬ 
riamas. Iš 70 žmonių, dir* 
bančių mechanizacijos valdy¬ 
boje, neakivaizdžiai mokosi 
tiktai 12, iš> 120 žmonių, dir¬ 
bančių automobilių transpor¬ 
to valdyboje — tik 8, nors 
kiekvienas iš nesimokančių tu¬ 
ri sąlygas . lankyti mokyklą. 

Gal jaunieji laikraščio skai¬ 
tytojai panorės pasidalinti 
mintimis, papasakoti ką nors 
įdomaus. Rašykite. 

E. KOBZAREVA 
Vakarų statybos valdybos 
komjaunimo komiteto 
sekretoriaus pavaduotoja 



Gerai dirba mechanizacijos valdybos šaltkalvis I. Poliščiukas. Jis — 
puikus specialistas, asmeninę penkmečio užduotj Įvykdė 1979 m. liepos 
mėnesį. 

N. MOROZOVO nuotraukoje: I. Poliščlukas. 


Politinės 

knygos 

mėnuo 

Artėja partijos XXVI suvažia¬ 
vimas. Tarybinė liaudis svarsto 
,,Pagrindines TSRS ekonominio 
ir socialinio vystymo kryptys 
1981 — 1985 metams ir laikotar¬ 
piui iki 1990 metų“ — doku¬ 
mentą, mobilizuojantį dirban¬ 
čiuosius naujiems darbams. 

Ir labai svarbu, kad projekto 
svarstymas būtų dalykiškas, 
konkretus, kad kiekvienas kolek¬ 
tyvas spręstų savas problemas. 
Didelis dėmesys svarstant parti¬ 
jos programą skiriamas propa¬ 
gandistui, agitatoriui, politin- 
formatoriui. Nešti partijos idė¬ 
jas į mases — didelė garbė. 
Kiekvienas propagandistas pri¬ 
valo daug skaityti pats politinės 
ir propagandinės literatūros. 

Nuo sausio 1 dienos politinio 
švietimo kabineto ir knygyno 
darbuotojai Sniečkuje organizuo¬ 
ja politinės knygos mėnesį, skir¬ 
tą TSKP XXVI suvažiavimui. 

Knygyne (Festivalio gatvė Nr. 
8) bus platus politinių knygų 
pasirinkimas: ,,Propagandisto va¬ 
dovas“, ,,Mokslinis komunizmas“, 
K. Markso ir V, Lenino veika¬ 
lai, ,,Lektoriaus vadovas“, suva¬ 
žiavimų dokumentai, L. Brežne¬ 
vo kalbos ir straipsniai. 

Kviečiame visus, kurie domisi 
politine literatūra lankytis mūsų 
knygyne: kasdien, išskyrus šešta¬ 
dienius ir sekmadienius nuo 10 
iki 19 vai. Pietų pertrauka nuo 
13 iki 14 vai. 

K. GALIK 
pardavėja 

IEKVIENAS žmogus pa¬ 
sirenka gyvenimo kelią. 
Tuo keliu iš tėvų namų išeina Jis 
į pasaulį, tikėdamasis, kad su¬ 
ras savo laimę. 

Borisas Chasenovičius, baigęs 
Vydžiuose vidurinę mokyklą, iš¬ 
vyko į -Novopolocką, statyti naf¬ 
tos perdirbimo gamyklą. ,,Buvo 
sunku, — pasakoja vaikinas, — 
pradėjau dirbti pagalbiniu darbi¬ 
ninku, neturėjau specialybės. 
Paskui — mokiniu-montuotoju. 
Bet aistra automobiliams vis dėl¬ 
to buvo stipresnė. 1963 metais 
LDAALR išdavė man vairuotojo 
pažymėjimą; Kiek buvo džiaugs¬ 
mo... O po to tarnyba Tarybinė¬ 
je Armijoje — irgi vairuotojas, 
tik su kareiviška miline. Geriau¬ 
sias dalinio vairuotojas. Bet kol 
tapau geriausiu, teko paprakai¬ 
tuoti. Garbės raštai, kareivio 
garbės ženklai, kuriuos dabar 

saugau kaip kareiviškų dienų 
prisiminimą. — sunkiai iškovo¬ 
ti. Užsigrūdinau aš Tarybinėje 
Armijoje. Tapau antros klasės 
vairuotoju“. 

Po demobilizacijos metus dir¬ 
bau vairuotoju KMK-19 Brasla- 
vo rajone. Paskui aštuonis metus 
sėdėjau už GAZ-51 vairo, vežio¬ 
jau žmones. Sis darbas reikalau¬ 
ja iš vairuotojo didelio atidumo, 
drausmės. Suprantama, ir atsa¬ 


Už aukštą darbo kultūra 


BRIGADININKO PATIRTIS 


komybė didelė. Ne asmeniškai 
atsakingas, bet atsakai už tuos 
kurtos vežt. 

Ir štai 1976 metais — vėl į 
Visasąjunginę spartuollšką sta¬ 
tybą. 

Kaip pirmos klasės vairuoto¬ 
jui man iškart patikėjo autobusą. 
Paskyrė brigadininku. Brigadoje- 
— 20 žmonių. Trejus metus dir¬ 
ba vaikinai, be avarijų, nelai¬ 
mingų atsitikimų, nepažeidžia 
saugaus eismo taisyklių. 

Gerai prisimenu tą dieną, kai 
susumavus socialistinio lenkty¬ 
niavimo rezultatus, autobazės 
viršininkas V. Tarasovas pasakė: 
,,B. Jakubovskio vadovaujamam 
vairuotojų kolektyvui suteiktas 
garbingas ,,Komunistinio darbo 
kolektyvo“ vardas. 

Visi; mano brigados vairuoto¬ 
jų ekipažai kovoja už teisę va¬ 
dintis aukštos darbo kultūros ko¬ 
lektyvais. Juk tikroji vairuotojo 
kultūra yra glaudžiai susijusi su 
morale. Malonu matyti švarius 
autobusus, tvarkingai apsiren¬ 
gusius vairuotojus. Be to, ir 
keleiviai kitaip elgiasi salone. 


kai aplink tvarka, geresnė būna 
jų nuotaika. Yra ir sunkumų. 
Autobazėje nėra prausyklos. Ta¬ 
čiau išeitį visuomet galime ras¬ 
ti. Tai patvirtina mūsų brigados 
darbo patirtis. 

Ypatingą dėmesį skiriame ava¬ 
rijų profilaktikai. Prieš reisą ir 
po reiso kiekvieną vairuotoją 
patikrina medicinos darbuotojai. 
Pavargę, stipriai susijaudinę 
vairuotojai tądien nuo darbo at¬ 
leidžiami. Juk autobuso vairuo¬ 
tojas darbo metu turi būti su¬ 
sikaupęs, akylus. 

Nuolatinė kontrolė, geras gra¬ 
fikas, atsakomybės jausmas — 
štai spartuoliško darbo garanti¬ 
ja. Kiekvienas brigados vaikinas 
— draugovininkas arba aktyvus 
visuomenininkas, dalyvauja tik¬ 
rinant techninį automobilių būvį 
ir darbą reisų metu. Prieš išva¬ 
žiuodami ir po darbo vairuotojai 
susitinka saugaus eismo klasėje. 
Ant sienų — schemos, plakatai, 
trenažai, speciali Jiteratūra. Vis¬ 
ko, suprantama, neįsiininsi, bet 
žinoti reikia. 


Globojame jaunus vairuotojus. 
Kaip įskiepyti jaunam vaikinui 
meilę pasirinktai profesijai? Apie 
tai reikia rimtai pagalvoti. Ta¬ 
čiau sunkiausia išmokyti jauną 
vairuotoją kaip elgtis kritinėje 
situacijoje. 

Kai kurie atvejai, pavyzdžiui, 
važiavimas slidžiu keliu ir kiti 
atidirbami praktiškai. Tam tiks¬ 
lui visuomet' galima surasti pato¬ 
gias aikšteles. Man daug pade¬ 
da. prityrę vairuotojai A. Maciu¬ 
kas, N. Usovičius, J. Jakubovs- 
kis. R.- Konaševskis. Vaikinai 
dėkingi saugaus eismo tarnybos 
inžinieriui V. Savickiui. kuris 
reikiamu momentu visada su¬ 
randa gerą žodį kiekvienam bri¬ 
gados nariui, reiklūs, neatsisako 
padėti, išmokyti, o paskui parei¬ 
kalauti —- štai koks jo darbo 
principas. 

Mūsų kolektyvas, pasitikda¬ 
mas TSKP XXVI suvažiavimą 
prisiėmė papildomus socialistinius 
įsipareigojimus. 

B. JAKUBOVSKIS 
aukštos aptarnavimo kultūros 
vairuotojų brigados 
* brigadininkas 




















Politinlormacijii 
ir pokalbių 
temos 


POLITINIO GYVENIMO 
KLAUSIMAIS 

Statybininkai penkmečio star¬ 
te. 

m,E konomika strojltelstva“ (N;r. 
1 ). 

Nuo suvažiavimo iki suvažia¬ 
vimo: augimo pakopos. Serija 
(1), leidimas (8). „Lektoriaus 
žodis (Nr. 1). 

Tarybiniam žmogui: „Agitato¬ 
rius“ (Nr. 1). „Pravda“ (1980 
m. sausio 1 d. į“. 

Taikos sargyboje (Tarybinės 
Armijos ir Karinio Jūrų Laivy¬ 
no proga). „Agitatorius“ (Nr. 1). 
EKONOMINIAIS KLAUSIMAIS 
Statybose. „Pravda“ (1980 m. 
vasario 2 d.). „„Socialistlčeskaja 
Industrija“ (1980 m. sausio 3 d.). 
„Ekonomičeskaja Gazeta“ (Nr. 

1). „Agitatorius“ (Nr. 1). 

Vakarų Sibire šiandien ir ry¬ 
toj. „Lektoriaus žodis“ (Nr. 12). 

Kapitalizmo ekonomika 1980 

metais. „Novoje vremia“ (Nr. 

52). 

Lietuva. Skaičiai kalba. „Ko¬ 
munistas“ (Nr. 12). 

Visuomeniniai fondai. Darbo 
užmokestis. „Agitatorius“ (Nr. 

1) . „Komsomolskaja pravda“ 

(1980 m. sausio 14 d.). 
KULTŪROS, MORALES 
KLAUSIMAIS 

Ar tai ne mano konfliktas? 
„Ltteraturnaja gazeta“ (Nr. 1). 

Asmeniniai reikalai darbo me¬ 
tu. „Llteraturnaja gazeta“ (Nr. 

2 ) . 

TARPTAUTINIAIS 

KLAUSIMAIS 

Fašizmas šiandien ir kova su 
Juo. „Lektoriaus žodis“ (Nr. 12). 

Afganistanas. Revoliucijos 
žingsniai. „Novoje vremia“ (Nr. 
52). 

Vakarų statybos valdybos po- 
litinio švietimo kabinetas. 

Amerika po rinkimų. Sunkios 
pasekmės. ., Socialistlčeskaja 
industrija“ (1980 m. sausio 20 
d.). „Llteraturnaja gazeta“ (Nr. 
4). 

VSV politinio švietimo 
kabinetas 


S VARBIOS užduotys 
iškeltos šimet Ignali¬ 
nos atominės elektrinės sta¬ 
tytojams. Artėja partijos 
XXVI suvažiavimas. Šių už¬ 
duočių sprendimas reikalauja 
dar gilesnių politinių ir ide¬ 
ologinių žinių iš kiekvienos 
Vakarų statybos valdybos par¬ 
tinės statybos ir montavimo 
organizacijos. 

Ideologiniame darbe, vyk¬ 
dant gamybinius planus, plė¬ 
tojant socialistini lenktyniavi¬ 
mą, keliant darbo našumą ir 
plečiant darbo pirmūnų patir¬ 
ti, stiprinant darbo ir tech¬ 
nologinę discipliną, didelis 
vaidmuo skiriamas vaizdinei 
agitacijai. 

Kam reikalinga vaizdinė 
agitacija montuotojui, trakto¬ 
rininkui. meistrui? Tam, kad 
pamatytų, kaip jo kolektyvas 
vykdo bendras užduotis, nus¬ 
tatytų asmenini indėlį, kad 
sužinotų, kaip vyksta socialis¬ 
tinis lenktyniavimas, kad pa¬ 
justų savo darbo esmę. Bet 
tai įdomu ir naudinga tik tuo¬ 
met, kada užduotys aiškiai 
suformuluotos, dalykiškos, ne¬ 
pasenę. 

Prisiminkime, kur mes dir¬ 
bame, kaip atrodo mūsų sta¬ 
tybinės organizacijos teritori¬ 
ja, o dar geriau pabuvokime 
kai kuriuose iš jų. 

„Su Naujais metais, bran¬ 
gūs draugai!“ — sveikina mus 
sausio vidury, mechanizacijos 
valdyboje, o automobilių tran¬ 
sporto valdyboje praneša: 
„Draugai vairuotojai, skai¬ 
čiuojame paskutines dešimto¬ 
jo penkmečio dienas. Iki par¬ 
tijos XXVI suvažiavimo liko 
13 savaičių“. 

Reikia pasakyti, kad dau¬ 
gelyje organizacijų pamiršo, 
jog vaizdinės agitacijos įtaką 


Ideologui uis darbas 


PLAKATAI KALBA 

Kai kurios vaizdinės agitacijos 
apipavidalinimo problemos 


lemia jos operatyvumas. Bet 
kas buvo aktualu vakar, šian¬ 
dien jau neaktualu. 

Socialistinio lenktyniavimo 
galimybės milžiniškos. V. Le¬ 
ninas rašė apie tris jo sąly¬ 
gas: viešumą, rezultatų paly¬ 
ginimą ir praktinį patirties pa¬ 
kartojimą. 

Socialistinis lenktyniavimas 
organizuojamas visose staty¬ 
binėse organizacijose, tarp 
valdybų, barų, brigadų. 

Pirmoji sąlyga — viešu¬ 
mas. 

Socialistiniuose įsiparei¬ 
gojimuose, kuriuos prisiėmė 
mechanizacijos valdyba, bu¬ 
vo parašyta: „Lenktyniauti su 
AT Vos kolektyvu“. Tačiau 
neaišku, ar tikrai lenktyniavo 
šie kolektyvai, kas nugalėjo. 
Vaizdinė agitacija apie tai 
nieko nesako. 

Susumavus socialistinio 
lenktyniavimo rezultatus, iš¬ 
aiškėjo. kad yra rimtų trūku¬ 
mų ne tik mechanizacijos bei 
automobilių transporto darbe. 
Galima drąsiai sakyti: nė 
viena statybos-montavimo 
valdyba, prasidėjus naujiems 
metams nesusumavo nei sau 
slo mėnesio, nei ketvirto ket¬ 
virčio tarpbrigadinių socia¬ 
listinio lenktyniavimo rezul¬ 
tatų. 

Autobazės Nr. 24 raudona¬ 
jame kampelyje — stendas. 
Lentelė „1980 metų socialis¬ 
tinio lenktyniavimo išdavos.. 


Dailiai nubraižytoje lentutėje 
— jokio užrašo. Viena ge¬ 
rai. Šia lentele galima naudo¬ 
tis ne vienerius metus. 

„Gerai dirbti!“ — skelbia 
PįV rodiklių lenta. „Šiandien 
jie pirmauja“... „Šiandien jie 
atsilieka"... — žada mums 
pranešti čia. Tik dailiai iš¬ 
vedžiotos antraštės. Nei pa¬ 
vardžių, nei vardų, nei pir¬ 
maujančių, nei atsiliekančių. 

Dar vienas pavyzdys. Sta¬ 
tybos-montavimo valdyba Nr. 
9. Ant sienos kabo daugia¬ 
reikšmis šūkis „Socialistinio 
lenktyniavimo nugalėtoja 
draugo... brigada“ — ir brūkš¬ 
nys, ten, kur turi būti pavar¬ 
dė. 

Bet Juk partinės organiza¬ 
cijos sekretorius M. Mikriu- 
kovas negali nežinoti tikrosios 
padėties. 

Niekur nematėme mes sien¬ 
laikraščių. Tik SMV-4, šalia 
tuščio stendo „Komjaunimo 
prožektorius“, puikavosi sien¬ 
laikraštis „Su naujais me¬ 
tais!“, kuriame nebuvo para¬ 
šyta nė žodžio apie kolekty¬ 
vo gyvenimą. 

Pasigendame vaizdinės agi¬ 
tacijos, kuri kalbėtų apie sun¬ 
kius darbų barus, apie darbo 
pirmūnus. 

Vaizdinei agitacijai trūksta 
operatyvumo, mobilumo, 

konkrečių faktų iš kolektyvo 
gyvenimo. 


Vaizdinėje agitacijoje dar¬ 
bo žmogus turi būti pagrindi¬ 
ne figūra. Juk įdomų sužinoti, 
kas iš mechanizacijos valdy¬ 
bos dirbančiųjų apdovanoti 
ordinais, medaliais, kaip išau¬ 
go kolektyvas nuo 1976 metų, 
kiek yra darbo pirmūnų, kiek 
šeimų gavo butus, kiek gauta 
kelialapių Į sanatorijas ir po¬ 
ilsio namus, kaip vykdomos 
penkmečio užduotys. 

„Mes žinome agitacijos jė¬ 
gą“, — rašė įžymus plakati- 
ninkas, poetas Vladimiras 
Majakovskis. 

Nėra prasmės aiškinti dar¬ 
bininkui, kolūkiečiul ar inte¬ 
ligentui abėcėliškas tiesas, 
taip pat kabinti plakatus, šau¬ 
kiančius rinkti grybus badau¬ 
jantiems ar tapti Kominterno 
šalininku. Visa tai praeitis, 
istorija. Tačiau ir dabar rei¬ 
kalinga vaizdinė agitacija, 
operatyvi, dalykiška, įtikina¬ 
ma, todėl, kad kiekviena nau¬ 
ja diena Iškelia naujus sudė¬ 
tingesnius uždavinius, ir vaiz¬ 
dinė agitacija — tai didelė 
parama Juos sprendžiant. 

A. POLETAJEVA 

Balandžio mėnesį bus orga¬ 
nizuojamas vaizdinės agitaci¬ 
jos konkursas, kuriame daly¬ 
vaus visos statybinės organi¬ 
zacijos, įstaigos, įmonės. Jo 
rezultatus skelbsime laikraš- 
tyje. 


Reportažas 


SU BALTOMIS 
KEPURAITĖMIS 


Visuomet su malonia šypsena 
atsako pirkėjams Vakarų staty¬ 
bos vaidybos parduotuvės Nr. 1 
pardavėjos. Senas patirtimi ir 
jaunas amžiumi kolektyvas dir¬ 
ba nelengvą, bet reikalingą dar¬ 
bą. Pabandykit išstovėti visą die¬ 
ną už prekystalio, tampyti sun¬ 
kias dėžes, tada suprasite par¬ 
davėjos triūsą. O pirkėjai darbo 
dienos pabaigoje užtvindo nedi¬ 
delę parduotuvę. Jie reiklūs. Kar¬ 
tais ir patys nežino, ko nori. O 
pardavėja privalo būti mandagi. 

— Norisi merginoms kartais 
ir grubsenį žodį Ištarti, išprašy¬ 
ti girtą pirkėją (juk ir tokių de¬ 
ja dažnai pasitaiko), bet susilai¬ 
kai, nes supranti, kad barniais 
nieko nelaimėsi. O švelnesnį žo¬ 
dį pasakysi — žmogus visuomet 
paklausys, — sako parduotuvės 
vedėja Ania Rumlanceva. 

Praėjusių metų rugpjūčio 17 
dieną parduotuvės Nr. 1 ko¬ 
lektyvas įvykdė dešimtojo penk¬ 
mečio užduotis, tapo nugalėtoju 
darbininkų aprūpinimo skyriaus 
kolektyvų tarpe. 

— Aptarnaujame atskirus sta¬ 
tytos objektus, — tęsia pokalbį 
parduotuvės vedėja. — Prikrau¬ 
name į mašiną maisto prekių ir 
važiuojame. O tenai pardavinė¬ 
jame tiesiog iš mašinos. Vasarą 
tai dar nieko. Tačiau žiemą šal¬ 
ta. Mūsų parduotuvė mažytė, nė¬ 
ra sandėlio, šalto ir karšto van¬ 
dens. Poilsio ir švenčių dienų 


išvakarėse mūsų parduotuvėje 
būna labai daug žmonių. Tačiau 
stengiamės patenkinti kiekvieno 
poreikius. Atsižvelgiame į pirkė¬ 
jų pasiūlymus ir pageidavimus. 
Užsakome daugiau prekių, tu¬ 
rinčių paklausą. Dirbti ope¬ 
ratyviai — štai vienas iš pa¬ 
grindinių prekybos darbuotojų 
devizų. Parduotuvės Nr. 1 ko¬ 
lektyvas draugiškas, visos mer¬ 
ginos yra baigusios prekybos 
mokyklas, ir svarbiausia — reik¬ 
lios sau. Štai kodėl kolektyvą 
lydi sėkmė. 

Geru žodžiu galima paminėti 
parduotuvės Nr. 1 darbuotojus: 
Nataliją Rudko, Lionginą Voje- 
vodiną, Elvirą Sirmer. Tikriau¬ 
siai tą pati apie šias merginas 
gali pasakyti ir pirkėjai. 

Parduotuvėje visada švaru, 
blizga tvarkingai sudėti stiklai¬ 
niai; net ir norėdamas nerasi čia 
šiukšlių, purvo. Mat tvarka ir 
švara nuolat rūpinamasi. O 
pardavėjos šypsena visuomet ma¬ 
loniai nuteikia pirkėją. 

Praėjusiais metais beveik mė¬ 
nesį buvo remontuojama „Dysnų“ 
parduotuvė. Dviguba našta tuo¬ 
met užgulė šio kolektyvo dar¬ 
buotojų pečius. Tikrai sunku bu¬ 
vo. Tačiau merginos ne tik įvyk¬ 
dė planą, bet ir viršijo ji 30-čla 
tūkstančių rublių. 

A. BACYS 


Kiek kainuoja valstybei vie¬ 
nas bokštinis kranas KB-674? 
Norisi paklausti mechanizacijos 
valdybos viršininką N. Epifan- 
cevą. Ką kitą Jeigu ne mechani¬ 
zacijos valdybą turi Jaudinti vie¬ 
no bokštinio krano prastova. O 
tokių prastovų per gruodžio ir 
sausio mėnesius — apie šimtą. 

Dėl šios priežasties nebuvo 
paklota 1100 kubinių metrų be¬ 
tono, apie 30 žmonių dirbo tik 
pagalbini darbą. Retkarčiais 
darbininkai rankomis turėdavo 
kelti šimtakilograminlus armatū- 
rinius tinklus. Tačiau vien entu- 


Signa las 

PRASTOVOS KAINA 


ziazmo neužteko. SMV-6 gruo¬ 
džio mėnesi plano neįvykdė. 
Priežastis — sugedo bokštinis 
kranas KB-674. O juk žo¬ 
džiai iš TSKP projekto partijos 
XXVI suvažiavimui „Kurti, atsi¬ 
žvelgiant l atskirų šakų bei ga¬ 
mybų ypatumus, ir naudoti tobu¬ 


lesnes mašinų bei įrengimų re¬ 
monto organizavimo sistemas, 
padedančias prailginti jų darbo 
tarp remonto laiką“ skirti ir me¬ 
chanizacijos valdybai. 

T. LOVINA 
korespondentų posto 
narys 


Bendrabutyje Nr. 4 buvo 
triukšminga. Septintą valandą 
vjakaro raudonajame kampelyje 
pradėjo rinktis jaunuoliai ir mer¬ 
ginos iš II ir IV bendrabučių. 
Poezijos vakaras, skirtas įžy¬ 
maus rusų poeto M. Lermonto¬ 
vo kūrybai pažymėti, sudomino 
daugeli. 

Sį literatūrinį vakarą prisi¬ 
mins kiekvienas jo dalyvis. Ir 
nors M. Lermontovo poeziją ži¬ 
nome, kiekvieną kartą sugrįžda¬ 
mi prie jos, atrandame Joje ką 
nors naujo, praturtiname žinąs 
ir jausmus. 


LAISVALAIKIU 


Poezijos vakaras 


Jaunuoliai ir merginos dekla¬ 
mavo eilėraščius, klausėsi mag¬ 
netofoninių įrašų. Nepastebimai 
prabėgo vakaras. Eilėraščius 
deklamavo A. Kuzminas, O. Ste¬ 
panovas, N. Molčanova, V. Ja- 
kovičius, I. Kripačlus. Mokyto¬ 
ja N. Matusova, kuri buvo tą 
vakarą programos vedančiąja, 
vadovauja, jauniesiems Snieč¬ 
kaus literatams. 


Ruošiant programą nemažai 
padirbėjo bendrabučio Nr. 4 
auklėtoja T. Piotnikova. 

Jaunųjų literatų pasirodymas 
sudomino Vakarų statybos val¬ 
dybos jaunimą. Poezijos vakaras 
patiko visiems. 

A. JUOZAPAITIS 
bendrabučio Nr. 4 tarybos 
pirmininko pavaduotojas 


KUR POILSIAUTI ENERGETIKUI 


Atostogaujantiems prie Baltijos 


Sparčiai augs ir gražės nau¬ 
jajame penkmetyje mūsų pajū¬ 
rio kurortai, rašo „Tarybinė 
Klaipėda“. Vanagupėje statoma 
stambi Lietuvos jūrų laivinin¬ 
kystės tarpreisinlo poilsio bazė. 
Daug poilsiautojų galės pasinau¬ 
doti uždaru plaukimo baseinu, 
kuris įrengiamas „Lino“ žemės 


Okio darbuotojų poilsio namuose. 
Prie Vanagupės taip pat kyla 
bendrakurortinės vandens ir pur¬ 
vo gydyklos. 

Palangoje šiemet stambų kor¬ 
pusą gaus „Gintaro“ pensiona¬ 
tas, statomi LTSR Mokslų Aka¬ 
demijos poilsio namai. Pradeda¬ 
mas statyti naujas prekybos ir 


visuomeninių paslaugų centras. 
Toliau bus tvarkomas Rąžės 
krantinės, Botanikos sodas. Prie 
benzino kolonėlių numatyta 
Įrengti maždaug tūkstančio vietų 
automašinų stovėjimo aikštelę. 

ELTA 


Redakcijos adresas: 234760, Lietuvos TSR, Ignalinos rajonas, Dūkštas, 
Vakarų statybos valdyba, tel. 241. 

Užsakymo Nr. 89; 

